“วิษณุ” รับปมค่าโดยสาร รถไฟฟ้าสายสีเขียว ยังไม่ได้ข้อสรุป คาดไม่ทัน 16 ก.พ.นี้
“วิษณุ” รับปมค่าโดยสาร รถไฟฟ้าสายสีเขียว ยังไม่ได้ข้อสรุป คาดไม่ทัน 16 ก.พ.นี้
“วิษณุ” รับปมค่าโดยสาร รถไฟฟ้าสายสีเขียว ยังไม่ได้ข้อสรุป คาดไม่ทัน 16 ก.พ.นี้
4 ก.พ. 2564

นายวิษณุ เครืองาม รองนายกรัฐมนตรี กล่าวถึงประเด็นการปรับขึ้นราคาค่าโดยสารรถไฟฟ้าสายสีเขียว ส่วนต่อขยาย ช่วงหมอชิต-สะพานใหม่-คูคต ว่า ยังไม่มีข้อยุติ เนื่องจากขณะนี้ส่วนเกี่ยวข้องกำลังแก้ปัญหากันอยู่โดยยังมีประเด็นที่ต้องสอบถามกันยังไม่แล้วเสร็จ และยังไม่ได้กำหนดว่าจะต้องรายงานให้คณะรัฐมนตรี (ครม.) รับทราบเมื่อใด และในการประชุม ครม.ในวันที่ 9 ก.พ.นี้ ยังไม่มีเรื่องนี้สู่การพิจารณา
ส่วนจะต้องได้ข้อยุติก่อนวันที่ 16 ก.พ.ซึ่งเป็นวันที่ต้องใช้อัตราค่าโดยสารใหม่หรือไม่นั้น นายวิษณุ กล่าวว่า คิดว่าไม่น่าจะดำเนินการทัน ซึ่งทางรัฐบาลไม่มีอำนาจออกกฎหมายพิเศษมาแก้ปัญหานี้ได้ โดยเงื่อนไขการขึ้นราคาอยู่ที่ กรุงเทพมหานคร (กทม.) ดำเนินการตกลงในการทำสัญญา ส่วนครม.จะสามารถปรับแก้ระเบียบได้หรือไม่ มองว่า สามารถทำได้ และกลับไปเริ่มใหม่ แต่กทม. จะต้องแบกรับหนี้สินแทน
อย่างไรก็ตาม นายวิษณุ ยอมรับว่า เคยมีกรณีเช่นนี้ เกิดขึ้น เมื่อมีประกาศปรับค่าโดยสารแล้ว แต่ยังต้องชะลอออกไป แต่จะต้องมีคนรับภาระหนี้สิน นั้นก็คือ กทม. ที่เป็นหน่วยงานรัฐ ซึ่งขณะนี้แบกรับภาระหนี้อยู่ถึง 9 หมื่นล้านบาท